CELEX: 32014D0369
Language: sl
Date: 2014-05-13 00:00:00
Title: 2014/369/EU: Sklep Sveta z dne 13. maja 2014 o sklenitvi Protokola med Evropsko unijo in Unijo Komori o določitvi ribolovnih možnosti in finančnega prispevka iz Sporazuma o partnerstvu v ribiškem sektorju, ki velja med pogodbenicama, v imenu Evropske unije

19.6.2014   
            
            
               SL
            
            
               Uradni list Evropske unije
            
            
               L 179/1
            
         SKLEP SVETA
   z dne 13. maja 2014
   o sklenitvi Protokola med Evropsko unijo in Unijo Komori o določitvi ribolovnih možnosti in finančnega prispevka iz Sporazuma o partnerstvu v ribiškem sektorju, ki velja med pogodbenicama, v imenu Evropske unije
   
      (2014/369/EU)
   
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 43 v povezavi s točko (a) člena 218(6) in členom 218(7) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:
   
               (1)
            
            
               Svet je 5. oktobra 2006 z Uredbo (ES) št. 1563/2006 (1) odobril Sporazum med Evropsko skupnostjo in Unijo Komori o partnerstvu v ribiškem sektorju (v nadaljnjem besedilu: Sporazum o partnerstvu).
            
         
               2.
            
            
               Evropska unija se je z Unijo Komori pogajala o novem protokolu k Sporazumu o partnerstvu, ki plovilom Evropske unije dodeljuje ribolovne možnosti v vodah Unije Komori.
            
         
               (3)
            
            
               Novi protokol je bil podpisan na podlagi Sklepa Sveta 2013/786/EU (2) in se začasno uporablja od 1. januarja 2014.
            
         
               (4)
            
            
               V interesu Evropske unije je, da se Sporazum o partnerstvu izvaja s protokolom, ki določa ribolovne možnosti in ustrezni finančni prispevek ter opredeljuje pogoje za spodbujanje odgovornega in trajnostnega ribolova v vodah Unije Komori.
            
         
               (5)
            
            
               Sporazum o partnerstvu ustanavlja Skupni odbor, ki je odgovoren za nadzor izvajanja tega sporazuma. V skladu s Protokolom, lahko Skupni odbor odobri določene spremembe Protokola. Zaradi lažje odobritve takih sprememb je primerno, da se Komisijo pooblasti, da te spremembe po poenostavljenem postopku odobri, s pridržkom posebnih pogojev.
            
         
               (6)
            
            
               Novi protokol bi bilo treba odobriti –
            
         SPREJEL NASLEDNJI SKLEP:
   Člen 1
   Protokol med Evropsko unijo in Unijo Komori o določitvi ribolovnih možnosti in finančnega prispevka iz Sporazuma o partnerstvu v ribiškem sektorju med Evropsko skupnostjo in Unijo Komori (3) (v nadaljnjem besedilu: Protokol) se odobri v imenu Evropske unije.
   Člen 2
   Predsednik Sveta v imenu Evropske unije posreduje uradno obvestilo iz člena 14 Protokola.
   Člen 3
   Komisija je v skladu z določbami in pod pogoji iz Priloge pooblaščena, da v imenu Evropske unije odobri spremembe Protokola, ki jih sprejme Skupni odbor.
   Člen 4
   Ta sklep začne veljati na dan sprejetja.
   
      V Bruslju, 13. maja 2014
      
         
            Za Svet
         
         
            Predsednik
         
         E. VENIZELOS
      
   
   
      (1)  Uredba Sveta (ES) št. 1563/2006 z dne 5. oktobra 2006 o sklenitvi Sporazuma med Evropsko skupnostjo in Zvezo Komori o partnerstvu v ribiškem sektorju (UL L 290, 20.10.2006, str. 6).
   
      (2)  Sklep Sveta 2013/786/EU z dne 16. decembra 2013 o podpisu, v imenu Evropske unije, in začasni uporabi Protokola med Evropsko unijo in Unijo Komori o določitvi ribolovnih možnosti in finančnega prispevka iz Sporazuma o partnerstvu v ribiškem sektorju, ki velja med pogodbenicama (UL L 349, 21.12.2013, str. 4).
   
      (3)  Protokol je bil objavljen v UL L 349, 21.12.2013, str. 5, skupaj s sklepom o podpisu.
   
      PRILOGA
      Področje uporabe pooblastila in postopek za oblikovanje stališča Evropske unije v Skupnem odboru
      
                  1.
               
               
                  Komisija je pooblaščena za pogajanja z Unijo Komori in za odobritev sprememb Protokola, če je to potrebno in ob izpolnjevanju odstavka 3 te priloge, glede naslednjih vprašanj:
                  
                              (a)
                           
                           
                              pregled ribolovnih možnosti v skladu s členom 5(1) Protokola;
                           
                        
                              (b)
                           
                           
                              odločitve o ureditvah glede sektorske podpore iz člena 3 Protokola;
                           
                        
                              (c)
                           
                           
                              izvajanje Protokola in njegovih prilog v skladu s členom 5(3) Protokola.
                           
                        
            
                  2.
               
               
                  V Skupnem odboru, ustanovljenem na podlagi Sporazuma o partnerstvu, Evropska unija:
                  
                              (a)
                           
                           
                              deluje v skladu s cilji Evropske unije v okviru skupne ribiške politike;
                           
                        
                              (b)
                           
                           
                              zagotavlja skladnost s sklepi Sveta z dne 19. marca 2012 o sporočilu Komisije o zunanji razsežnosti skupne ribiške politike;
                           
                        
                              (c)
                           
                           
                              zagovarja stališča, skladna z ustreznimi pravili, ki jih sprejmejo regionalne organizacije za upravljanje ribištva.
                           
                        
            
                  3.
               
               
                  Če je predvideno, da se na seji Skupnega odbora sprejme sklep o spremembi Protokola iz odstavka 1, se sprejmejo ustrezni ukrepi, da bi se v stališču, izraženem v imenu Evropske unije, upoštevala najnovejša statistična, biološka in druga ustrezna dognanja, posredovana Komisiji.
                  Službe Komisije v ta namen, na podlagi teh dognanj in dovolj zgodaj pred ustrezno sejo Skupnega odbora posredujejo Svetu ali njegovim pripravljalnim telesom v razpravo in odobritev dokument, v katerem navedejo podrobnosti predlaganega stališča Evropske unije.
                  Glede vprašanj iz odstavka 1(a) se za odobritev predvidenega stališča Evropske unije s strani Sveta zahteva kvalificirana večina glasov. V drugih primerih šteje kot dogovorjeno stališče Evropske unije, predvideno v pripravljalnem dokumentu, razen če mu na sestanku pripravljalnega telesa Sveta ali, če je to prej, v 20 dneh po prejetju pripravljalnega dokumenta nasprotuje tolikšno število držav članic, kot ustreza manjšini, ki lahko prepreči sprejetje odločitve. V primeru takšnega nasprotovanja se zadeva predloži Svetu.
                  Če med nadaljnjimi sestanki, tudi med samim srečanjem, ni mogoče doseči dogovora, s katerim bi zagotovili, da bodo v stališču Evropske unije upoštevani novi dejavniki, se zadeva predloži Svetu ali njegovim pripravljalnim telesom.
                  Komisija lahko v ustreznem roku sprejme kakršne koli ukrepe, ki so potrebni v okviru nadaljnjega ukrepanja na podlagi sklepa Skupnega odbora, po potrebi tudi objavo zadevnega sklepa v Uradnem listu Evropske unije in predložitev kakršnih koli predlogov, potrebnih za izvajanje navedenega sklepa.